רוד פלסה

רוד פלסה (בדנית: ) שפירושו "נקניקייה אדומה", הוא סוג של נקניקיית חזיר אדומה בוהקת ונפוצה מאוד בדנמרק. מכיוון שדוכני נקניקיות נמצאים בכל מקום בדנמרק, יש אנשים הרואים ברוד פלסה את אחד המאכלים הלאומיים. הם עשויים מסוג נקניקיית וינה והעור נצבע בצבע אדום מסורתי (קרמין).Reinhold Carle, Ralf Schweiggert: Handbook on Natural Pigments in Food and Beverages: Industrial Applications for Improving Food Color, Woodhead Publishing Series in Food Science, Technology and Nutrition, 2016. Pages 409 and 415. .

 הכנה מסורתית 
יש לחמם את רוד פלסה במים חמים ולרוב היא מוגשת עם רמולד, חרדל או קטשופ, בצל מטוגן ומלפפון פרוס כבוש (קורנישון).Fran Parnell, Joan Gannij: Insight Guides Scandinavia, Insight Guides, 2012. . אגדה נפוצה מספרת שפעם הורו לצבוע נקניקיות שהיו כבר בני יום כאמצעי אזהרה. פרשנות נוספת היא שהחל משנות ה-20 של המאה ה-20 השתמשו הספקים בצבע אדום כדי להסוות את האיכות המופחתת של נקניקיות ישנות יותר.

 נקניקיות סקנדינביות אחרות 
נקניקיות סקנדינביות עשויות בדרך כלל מ-80-60% בשר חזיר טחון דק, מתובל בפלפל שחור, אגוז מוסקט, פלפל אנגלי או תבלינים מתוקים דומים (ניתן להוסיף גם זרעי חרדל טחונים, בצל וסוכר). מים, שומן חזיר, גלדי שומן חזיר, קמח עמילן תפוחי אדמה וחלבון סויה או חלב מתווספים לעיתים קרובות כחומרי מילוי. כמעט כל הנקניקיות הזמינות המסחריות מבושלות מראש מבחינה תעשייתית, כדי להיות מטוגנות או מחוממות לאחר מכן במים רותחים.Nichola Fletcher (text), Caroline Bretherton (recipes): Sausage – A country-by-country photographic guide with recipes, London, Dorling Kindersley, 2012. Page 94. .

בנורווגיה, נקניקיות מוגשות לרוב בלחמניות לבנות, או בלחם שטוח מסורתי. הנקניקיות נצלות או מחוממות במים והן מוגשות בדרך כלל עם קטשופ או חרדל. "רוטב תיבול" חלופי לנקניקיות עשוי להיות מחית תפוחי אדמה.Fidel Toldrá, Iciar Astiasarán: Handbook of Fermented Meat and Poultry, Wiley-Blackwell, 2014. Page 407. .

באיסלנד, הנקניקיות עשויות להכיל בשר כבש, מה שמעניק להן טעם מובחן ושונה.Fidel Toldrá, Iciar Astiasarán: Handbook of Fermented Meat and Poultry, Wiley-Blackwell, 2014. Page 340. .

 ראו גם 
 Pølsevogn (מילולית: קרון נקניקיות), הם דוכני הנקניקיות הדניות
 פלסה היא מילה בעלת צליל דומה בשוודית, אך המילה השוודית לנקניקייה היא "korv".
 נקניקייה בלחמנייה (hot dog) היא נקניקייה דומה שנמצאת במקומות אחרים בעולם.
 רשימת נקניקיות

קישורים חיצוניים

 הערות שוליים 

קטגוריה:המטבח הדני
קטגוריה:מאכלי בשר חזיר
קטגוריה:נקניקיות